b'\n_START_ARTICLE_\nProfesionalna kartica zdravstvenega zavarovanja\n_START_PARAGRAPH_\nProfesionalna kartica (PK) je poleg kartice zdravstvenega zavarovanja klju\xc4\x8d za dostop do podatkov o zavarovanih osebah preko on-line sistema. Imetniki PK so zdravniki, farmacevti, medicinske sestre ter drugi poobla\xc5\xa1\xc4\x8deni delavci izvajalcev zdravstvenih storitev. PK se uporablja skupaj s pripadajo\xc4\x8dim geslom/PIN, ki je znano le imetniku PK._NEWLINE_Profesionalna kartica imetniku zagotavlja dostop do tistih podatkov, ki jih pri svojem delu potrebuje in za katere je poobla\xc5\xa1\xc4\x8den.\n_START_SECTION_\nVsebina profesionalne kartice\n_START_PARAGRAPH_\nNajpomembnej\xc5\xa1i element na kartici so na njej zapisana digitalna potrdila._NEWLINE__NEWLINE_Vsaka profesionalna kartica ima zapisano (navadno) digitalno potrdilo, ki omogo\xc4\x8da imetniku kartice varen dostop do podatkov v on-line sistemu. Ta digitalna potrdila izdaja Zavod oziroma njegov poobla\xc5\xa1\xc4\x8deni izvajalec._NEWLINE__NEWLINE_Profesionalne kartice zdravnikov, zobozdravnikov in farmacevtov imajo poleg tega zapisano tudi kvalificirano digitalno potrdilo, ki omogo\xc4\x8da imetniku varen elektronski podpis, npr. pri predpisovanju recepta ali izdaji zdravila. Izdajatelj kvalificiranih potrdil je PO\xc5\xa0TA\xc2\xaeCA.'